Príloha č. 1B súťažných podkladov

Opis predmetu zákazky, technické požiadavky, vlastný návrh plnenia

**Univerzálny koncentrovaný hasiaci prostriedok – časť 2**

**Všeobecné vymedzenie predmetu zákazky**

Predmetom tejto zákazky je dodávka univerzálneho koncentrovaného hasiaceho prostriedku na báze vodného roztoku a netoxických prímesí určený pre hasenie požiarov triedy A, B, F a požiarov lítiových batérií, na priamy zásah bez riedenia a ako prísada do vody pre zvýšenie hasiacej účinnosti pri hasení požiarov triedy A, B.

**Predmet zákazky**

Univerzálny koncentrovaný hasiaci prostriedok na báze vodného roztoku a netoxických prímesí je určený pre priame hasenie rozvinutých požiarov triedy A, B, F, nepolárnych horľavých kvapalín, rozvíjajúcich sa požiarov triedy D a požiarov lítiových batérií vysokej kapacity. Univerzálny koncentrovaný hasiaci prostriedok je možné použiť aj ako prísadu do vody v koncentrácii 3% pre triedu A a 6% pre triedu B pre zvýšenie hasiacej účinnosti vody pri hasení požiarov. Hasiaci prostriedok je možné použiť s bežne dostupnými prúdnicami, vysokotlakovými prúdnicami a primiešavať bežne dostupným primiešavačom.

Univerzálny koncentrovaný hasiaci prostriedok na nepolárne kvapaliny musí byť v súlade   
s nariadením EU 1021/2019 a nariadením EU 784/2020.

Požadované množstvo: 16 000 litrov

**Minimálne technické parametre predmetu zákazky:**

|  |  |
| --- | --- |
| **Názov tovaru, typ a jeho špecifikácia** | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, v prípade číselnej hodnoty uviesť jej skutočnosť. (Vlastný návrh plnenia)** |
| 1. **Univerzálny koncentrovaný hasiaci prostriedok** |  |
| Požadované minimálne technické parametre a charakteristiky: |  |
| 1. musí byť netoxický pre ľudský organizmus a životné prostredie podľa nariadenia (ES) č.1272/2008 2. musí byť netoxický pre životné prostredie podľa EN 11268-1 a EN 11269-2 3. musí byť v súlade s nariadením EU 1021/2019 a nariadením EU 784/2020 4. musí byť určený pre hasenie nepolárnych roztokov 5. musí mať schopnosť potláčať opätovné zapálenie látok 6. musí byť fyziologicky nezávadný a biologicky ľahko odbúrateľný 7. musí byť miešateľný s vodou v koncentrácii 3 - 6% so zachovaním vysokej hasiacej účinnosti a chladiaceho efektu a musí byť možné ho použiť v štandardných kombinovaných prúdniciach pre hasenie veľkoplošných požiarov triedy A, B a F 8. maximálna koncentrácia prímesí vo vodnom roztoku je 10%, predpokladá sa prednostne priame použitie bez riedenia 9. nesmie obsahovať prímesi s koncentráciou viac ako 3%, ktoré majú výrazný korozívny efekt na kovy používané v zásahovej technike 10. musí obsahovať okrem penidlových prímesí aj prímesi, ktoré dekompozíciou podporujú hasiacu účinnosť výrazným chladiacim efektom 11. musí spĺňať minimálne charakteristiky 27A, 144B, 75F pre aplikácie v 6 kg hasiacich prístrojoch podľa EN 3-7 12. teplota tuhnutia a povolená teplota pre krátkodobý transport dĺžky do 12 hodín musí byť minimálne – 12 °C 13. teplota varu musí byť vyššia ako 100 °C 14. teplota skladovania musí byť v rozsahu minimálne - 0°C až +40°C 15. rozpustnosť vo vode musí byť 100 % 16. pH vodného roztoku musí byť 7,5 - 9,5 17. musí mať zrealizovaný pozitívny test hasenia požiaru Li-Ion batérie kapacity min. 25 kWh hasením kombinovanou prúdnicou s výrazným poklesom celkovej teploty požiaru 18. minimálna záruka a životnosť 5 rokov 19. minimálna doba aplikácie hasiacej látky na trhoch EU a v hasičských zboroch EU bez negatívnej referencie 5 rokov |  |

**Záruka**

Doba poskytovanej záruky musí byť minimálne 24 mesiacov. Záruka musí začať plynúť odo dňa prevzatia predmetu zákazky kupujúcim pričom rozhodujúcim je dátum uvedený na dodacom liste k faktúre.

***Iné požiadavky na predmet zákazky, resp. vlastný návrh plnenia:***

Uchádzač musí spolu s vlastným návrhom plnenia predložiť elektronicky s využitím elektronického prostriedku JOSEPHINE nasledovné:

1. Kartu bezpečnostných údajov, technické podmienky a parametre výrobku v súlade s nariadením Európskeho parlamentu a Rady (ES) č. 1907/2006/ES.
2. Certifikát výrobku (CE) podľa STN EN 1568-3:2018, (alebo ekvivalent) vydaný autorizovanou osobou (akreditovanou podľa EN ISO/IEC 17025:2018) a preukazujúci, že výrobok spĺňa technické požiadavky.
3. Prehlásenie výrobcu alebo ekvivalent o súlade výrobku s nariadením EU 1021/2019 a nariadením EU 784/2020,
4. Stanovisko alebo odborné vyjadrenie dotknutých orgánov štátnej správy (napríklad Ministerstva životného prostredia Slovenskej republiky) o nezávadnosti výrobku, v súlade s nariadením EU 1021/2019 a nariadením EU 784/2020,
5. Užívateľskú dokumentáciu výrobku (návod na použitie, technický list výrobku, spôsob skladovania a používania).

Všetky požadované dokumenty musia byť predložené v slovenskom jazyku (akceptovateľný je aj český jazyk).

Pokiaľ sa originálna jazyková mutácia nevyskytuje v slovenskom alebo v českom jazyku, vyžaduje sa úradný preklad do slovenského jazyka.

Úspešný uchádzač musí pred podpisom zmluvy okrem iného predložiť aj funkčnú vzorku výrobku(minimálne 25 litrov v originálnom balení) v súlade s bodom 25.2 c) súťažných podkladov.

**Informácie a požiadavky na predmet zákazky**

Pokiaľ by sa v opise predmetu zákazky nachádzali technické požiadavky, ktoré odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby a ak by tým dochádzalo k znevýhodneniu alebo vylúčeniu určitých záujemcov alebo tovarov, tak verejný obstarávateľ dopĺňa takýto odkaz slovami „alebo ekvivalentný“. Uchádzač v takomto prípade vo svojej ponuke môže použiť technické riešenie ekvivalentné, ktoré spĺňa kvalitatívne, úžitkové, funkčné a prevádzkové charakteristiky, ktoré sú nevyhnutné na zabezpečenie účelu, na ktorý sú požadované výrobky určené a to na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač.

**Ďalšie informácie:**

1. Miestom plnenia, t.j. miesto dodania predmetu zákazky bude:

Záchranná brigáda HaZZ v Žiline, Bánovská cesta 8111, 010 01 Žilina.

1. Trvanie rámcovej dohody je stanovené na 24 mesiacov odo dňa nadobudnutia účinnosti rámcovej dohody.
2. Tovar musí byť dodaný do 90 dní od vystavenia objednávky.